1. sz. melléklet I. Vagyongazdálkodási közfeladatok 11. sz. melléklete

11. Lakásügynökséggel kapcsolatos feladatok
11.1 A Lakásügynökség általános feladatai
11.1.1 A bérbeadható lakásállomány (ideértve a szobabérletet is) bővítésével kapcsolatos javaslatok kidolgozása.
11.1.2 Az Önkormányzat tulajdonában álló lakások lakásügynökségi kezelésére vonatkozó javaslatok kidolgozása.
11.1.3 A Közfeladat-ellátó tulajdonában álló lakások lakásügynökségi kezelése.
11.1.4 Idegen tulajdonú lakások bérbevételével kapcsolatos javaslatok, előterjesztések, általános szerződési feltételek kidolgozása.
11.1.5 Az Önkormányzat által kialakított Online felület működtetése, a Lakásügynökség tevékenységének népszerűsítése.
11.1.6  A Lakásügynökség weboldalán keresztül beérkező adatok kezelése a Lakástulajdonosokkal valamint a névjegyzékre jelentkezőkkel való kapcsolatfelvétel céljára.
11.1.7      A potenciális bérlők fizetőképességének vizsgálata. 
11.1.8 A Lakásügynökség potenciális bérlőinek adatait tartalmazó Névjegyzék vezetése, naprakészen tartása az adatvédelmi jogszabályok betartásával.  
11.1.9  A Lakásügynökség tevékenysége keretében lakás a bérlők kiválasztására az Önkormányzat által meghatározott részletes kritériumrendszernek megfelelő olyan személy részére adható bérbe,
1. aki életvitelszerűen Budapest Főváros közigazgatási területen él vagy dolgozik, 
2. aki nem rendelkezik beköltözhető lakóingatlan tulajdonjogával vagy haszonélvezeti jogával, és a vele együtt költöző személyek sem rendelkeznek ilyennel, továbbá
3. akinek vagyoni és jövedelmi helyzete nem teszi lehetővé, a bérlakáspiac egyéb szegmensében elérhető, háztartásméretüknek megfelelő (nem túlzsúfolt) lakás lakbérének a megfizetését, vagy annak biztosítását, hogy a lakbér megfizetése után fennmaradó jövedelmük fedezze a megélhetés egyéb költségeit;
4. [bookmark: _Hlk215560665]aki - a kerületi támogatással érintett, albérletbe adni kívánt, adott kerületben található lakásügynökségi lakások albérlői vonatkozásában a fentieken túl a kerületekkel e tárgyban a Főváros által kötött együttműködési megállapodások szerint - az érintett kerületben lakó, illetve a kerület területén közszférában dolgozó személy.

Felek rögzítik, hogy az 1., 2. és 3. pontban foglalt esetköröknél előnyt biztosítanak annak, aki a budapesti közszolgáltatásokban munkát végez, így különösen az egészségügyi, szociális, gyermekvédelmi, köznevelési, közösségi közlekedési, közrendvédelmi és közterület-fenntartási területen dolgozó személyek részére.

11.1.10 A lakások tulajdonosai számára megfizetett bérleti díj és az albérletbeadásból befolyt összegek nyomon követését szolgáló nyilvántartás vezetése, bevételek és kiadások elkülönített nyilvántartása, a Garancia Keret (és ezen belül az üresen állási, nemfizetési és elmaradt albérlői munkák részkeretei), a Támogatási Keret, valamint Lakásügynökségi feladat kerületi támogatásának elszámolásához kapcsolódó adatszolgáltatások teljeskörű összeállítása.

11.1.11 [bookmark: _Hlk215052338]A Főváros által meghatározott tartalommal és formában adatokat szolgáltat a Fővárosi Önkormányzat számára a Lakásügynökség tevékenységéről.

11.1.12  Adósságkezelés fókuszú szociális munkás által végzett egyéni esetkezelés a bérleti és / vagy (közüzemi)szolgáltatási díjfizetési hátralékba kerülő bérlők számára.

11.2 Idegen tulajdonú lakások tulajdonosától (továbbiakban: Lakástulajdonos) történő bérbe vételével kapcsolatos adminisztratív feladatok
11.2.1 A bérbeadható lakásállomány bővítése érdekében a potenciális idegen tulajdonban álló bérbeadható lakások felkutatása, pl.: nyilvános hirdetések útján. 
11.2.2 A Lakástulajdonos érdeklődők részére a szükséges tájékoztatás nyújtása.
11.2.3 A bérbe venni szándékozott lakás műszaki állapotának felmérése, a műszaki    
állapotfelmérésről jegyzőkönyv készítése, nyilvántartás vezetése.

11.2.4 A bérbeadható lakás alapadatainak ellenőrzése és a bérleti feltételek tulajdonossal történő egyeztetése.
11.2.5 Az idegen tulajdonban álló lakás piaci bérleti díjának meghatározására előzetes bérleti díjkalkuláció készítése és helyszíni szemle tartása. A helyszíni szemle nyomán készített jegyzőkönyv, illetve az előzetes bérleti díjkalkuláció alapján a bérleti díjajánlatot tartalmazó záródokumentum összeállítása. A bérleti díjajánlat megküldése a Lakástulajdonos részére.
11.2.6 A Lakástulajdonostól átvállalt adminisztratív és üzemeltetési feladatok részletes meghatározása a Lakástulajdonosokkal megkötni kívánt bérleti szerződésekben, illetve az Általános Szerződési Feltételek keretein belül. 
11.2.7 A bérleti szerződés megkötését megelőző egyeztetések lefolytatása a Lakástulajdonossal, bérleti szerződés előkészítése és megkötése. 
11.2.8 A bérleti szerződés alapján jegyzőkönyv és fényképes dokumentáció készítése, a lakás birtokbavétele, a bérlemény kulcsainak átvétele és közműóra állások rögzítése. 
11.2.9 A bérbevétellel és annak lebonyolításával kapcsolatos nyilvántartások folyamatos vezetése, arról megkeresésre 8 napon belül írásbeli adatszolgáltatás teljesítése a Főpolgármesteri Hivatal Szociálpolitikai Főosztálya részére.
11.2.10 A bérleti szerződés megkötését követően, a közműórák albérlőre történő átírásáig a közmű alap szolgáltatási díjak, valamint a szerződés szerint a bérlőt terhelő közös költség megfizetése közvetlenül a Lakástulajdonos felé a lakás üresen állásának időtartama alatt. A bérlő a közös költséget a bérleti díj részeként fizeti meg a tulajdonos felé. 
11.2.11 A lakásbérleti jogviszony megszűnése esetén a bérlemény birtokának bérleti szerződés szerinti visszaadása Lakástulajdonos részére, olyan műszaki állapotban, melyről a felek a bérleti szerződésben megállapodtak, továbbá a birtok visszaadásról jegyzőkönyv és fényképes dokumentáció készítése.
11.2.12 Amennyiben a lakás műszaki állapota a bérleti szerződés lejártakor nem felel meg a szerződésben vállaltaknak, a helyreállítási munkák elvégzése vagy elvégeztetése, valamint az albérlőt terhelő kötelezettségek érvényesítése érdekében a szükséges jogérvényesítési eljárás megindítása albérlővel szemben.
11.2.13 A Lakástulajdonos által kötött vagyonbiztosítás fennálltának a bérleti szerződés megkötését megelőző, továbbá a bérleti jogviszony teljes időtartama alatti eseti ellenőrzése.
11.2.14 Lakástulajdonos jogszabályt sértő magatartása, illetve szerződésszegése esetén a vonatkozó jogszabályok által erre az esetre biztosított jogok gyakorlása.
11.3 [bookmark: _Hlk215561372]Idegen tulajdonú lakások bérbeadásával kapcsolatos adminisztratív feladatok 
11.3.1 A Névjegyzék alapján a lakásbérletre jogosult személlyel történő kapcsolatfelvétel, a lakásbérletre jogosult személy számára a lakásügynökségi tevékenységgel és a lakásbérleti jogviszonnyal kapcsolatos tájékoztatás nyújtása.
11.3.2 A lakásbérletre jogosult személy számára a lakás megtekintésének biztosítása.
11.3.3 A bérleti szerződés megkötését megelőző egyeztetések lefolytatása az albérlővel, bérleti szerződés tervezet előkészítése.
11.3.4 A Közfeladat-ellátónak az albérlővel, saját nevében a bérleti szerződés megkötése.
11.3.5 Közfeladat-ellátó közjegyzői okiratba foglaltatja a bérleti szerződésnek a közvetlenül végrehajtható rendelkezéseit. A megkötött és közjegyzői okiratba foglalt bérleti szerződés alapján a lakás birtokbaadási eljárása a mérőóraállások jegyzőkönyv felvétele mellett történő rögzítésével veszi kezdetét és a mérőórák átírásának albérlő általi igazolásával, valamint a lakás kulcsainak albérlő részére történő átadásával zárul.
11.3.6 Tulajdonosi hozzájárulás és meghatalmazás beszerzése a közműszolgáltatások albérlő nevére történő átírásához. 
11.3.7 A lakáshoz tartozó közmű mérőórák albérlőre történő átírásának ellenőrzése. Közfeladat-ellátó tartja nyilván és ellenőrzi a beérkező bérleti-és rezsi díjakat. Hátralék fennállta esetén kapcsolatfelvétel a bérlővel, a szükséges intézkedés megtétele.  
11.3.8 Kiköltözéskor jegyzőkönyv készítése a lakás állapotáról, illetve a távozó albérlő által esetlegesen felhalmozott közüzemi tartozásokról, az elvégzendő javítási munkákról, amelyekre a rendeltetésszerű használathoz, illetve a birtokba adásnak megfelelő állapot helyreállításához szükség van.

11.3.9 Albérlő változás, illetve lakás megüresedés közlése a közüzemi szolgáltató cégekkel, ennek elmaradása esetén – amennyiben a közüzemi szolgáltató cég a mérőórát leszereli és ez bizonyítottan a Közfeladat-ellátó mulasztásából fakad –, a mérőóra visszahelyezése a Közfeladat-ellátó költségén, ez alól kivételt képez a kiköltözött albérlő által felhalmozott és ki nem fizetett közüzemi tartozásból adódó mérőóra leszerelése. A közműszolgáltatók felé történő mérőóra átíráshoz- új albérlő részére-, a szolgáltató által kiadandó engedélyekhez szükséges tulajdonosi hozzájárulás beszerzése a Közfeladat-ellátó feladata.
11.3.10 Bérlő elhalálozása esetén a Lakástulajdonos értesítése. Az albérlővel fennálló lakásbérleti szerződés bármilyen okból történő megszűnését követő legkésőbb 15 munkanapon belül Közfeladat-ellátó a mérőórák lakástulajdonos nevére történő átírását megkezdi.
11.3.11 Közfeladat-ellátó a saját, illetve albérlő által okozott károk fedezetére felelősségbiztosítást köteles kötni.
11.3.12 A Közfeladat-ellátó által kötött felelősségbiztosítási körbe tartozó biztosítási esemény bekövetkezte esetén biztosítási ügyintézés. A Lakástulajdonos kockázati körébe tartozó biztosítási esemény bekövetkezte esetén a Lakástulajdonos értesítése.

11.4 Idegen tulajdonban álló lakásokkal kapcsolatos javítás-karbantartási feladatok
Közfeladat-ellátó javítás-karbantartási feladatait a Lakástulajdonossal kötött bérleti szerződésben, illetve az Általános Szerződési Feltételekben rögzítettek szerint látja el, amennyiben a Lakástulajdonos él a Karbantartási csomag választási lehetőségével.
11.4.1 Karbantartási csomag tartalmának meghatározása, egyeztetése a Lakástulajdonossal.
11.4.2 A Lakástulajdonost terhelő javítási- és karbantartási feladatokkal összefüggően kapcsolattartás az albérlőkkel.
11.4.3 Az albérlőt terhelő, vagy az albérlő által vállalt és a Közfeladat-ellátó által engedélyezett, valamint a bérleti szerződésben előírt karbantartási kötelezettségek elvégzésének ellenőrzése.
11.4.4 A bérleti szerződés fennállása alatt keletkező, a Lakástulajdonost terhelő hiba-elhárítási, pótlási, az albérlő karbantartási kötelezettségét meghaladó karbantartási feladatok ellátása és költségeinek finanszírozása az alábbiak szerint történik, amennyiben a Lakástulajdonossal kötött bérleti szerződés erre is kiterjed, ezen belül
11.4.4.1 Az albérlő bejelentésének fogadása.
11.4.4.2 Helyszíni ellenőrzés keretében a szükséges munkálatok, beszerzési igények felmérése.
11.4.4.3 A szükséges munkálatok és beszerzések árkalkulációjának elkészítése és közlése a Lakástulajdonossal.
11.4.4.4 A Lakástulajdonos jóváhagyását követően a Társaság általi munkák elvégzésének megszervezése és elvégzése, vagy elvégeztetése.
11.4.4.5 Az elvégzett munkálatok Társaság általi műszaki átvétele és a számla kifizetése, a Lakástulajdonosra terhelendő értéknövelő tételek továbbszámlázása a Lakástulajdonos felé, valamint – a lehetőségek függvényében külön megegyezés alapján - szerződés szerinti beszámításának lebonyolítása. 


